
                  Nr. Pl - x 223


A V I Z

asupra propunerii legislative pentru abrogarea Legii nr.9/2012 privind taxa pentru emisiile poluante provenite de la autovehicule
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru abrogarea Legii nr. 9/2012 privind taxa pentru emisiile poluante provenite de la autovehicule, trimisă cu adresa nr. Pl-x 223 din 17 iunie 2013, înregistrată sub nr.31/780 din 17 iunie 2013.
Senatul a respins propunerea legislativă în şedinţa din 11 iunie 2013, în calitate de primă Cameră sesizată.
Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 
Propunerea legislativă are ca obiect de reglementare abrogarea Legii nr.9/2012 privind taxa pentru emisiile poluante provenite de la autovehicule. 

Consiliul Legislativ a avizat negativ propunerea legislativă, prin documentul înregistrat sub nr. 228 din 01 aprilie 2013. 

În temeiul prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege supus avizării, în şedinţa din 19 iunie 2013.
Membrii Comisiei au examinat propunerea legislativă, expunerea de motive, precum şi punctul de vedere negativ al Guvernului, transmis cu adresa nr. 628 din data de 30 aprilie 2013. 
În urma dezbaterilor, cu unanimitate de voturi, s-a hotărât avizarea negativă  a propunerii legislative, ca rămasă fără obiect, Legea nr. 9/2012 fiind abrogată prin art. 19 lit. a) din O.U.G. nr. 9/2013 privind timbrul de mediu pentru autovehicule.
În raport cu obiectul şi conţinutul reglementării, propunerea legislativă  face parte din categoria legilor ordinare.

